नई दिल्लीः मास्टर ब्लास्टर सचिन तेंदुलकर के बेटे अर्जुन तेंदुलकर ने मैदान पर एक बार फिर अपनी छाप छोड़ने में सफलता हासिल की है। बेशक अर्जुन तेंदुलकर लगातार अच्छा प्रदर्शन ना करने की वजह से भारतीय अंडर-19 क्रिकेट टीम और इंडिया-ए टीम में अपनी जगह पक्की नहीं कर पा रहे हैं लेकिन इस युवा ऑलराउंडर की मेहनत जारी है। ताजा प्रदर्शन देखने को मिला है केसी महिंद्रा शील्ड अंडर-19 टूर्नामेंट में जहां अर्जुन तेंदुलकर ने अपनी बेहतरीन गेंदबाजी से धमाल मचाया।